b'\n_START_ARTICLE_\nUkrainan koripallomaajoukkue\n_START_SECTION_\nEM-kisoissa\n_START_PARAGRAPH_\nUkraina esiintyi ensimm\xc3\xa4isen kerran Euroopan-mestaruuskilpailuissa vuonna 1997. Tuolloin se pelasi samassa lohkossa Espanjan, Kroatian ja Saksan kanssa. N\xc3\xa4ist\xc3\xa4 Ukraina voitti vain Kroatian ja sijoittui lohkonsa viimeiseksi. Sijoitusotteluissa Ukraina voitti Latvian ja Slovenian ja sen lopullinen sijoitus turnauksessa oli kolmastoista._NEWLINE_Vuosien 2001 ja 2003 EM-kisoissa Ukraina sijoittui 14:nneksi. Vuoden 2005 EM-kisoissa joukkue sijoittui viimeiseksi eli 16:nneksi. Vuoden 2011 EM-kisoissa Ukraina voitti kaksi viidest\xc3\xa4 alkulohko-ottelustaan eik\xc3\xa4 selviytynyt 12 parhaan joukkoon._NEWLINE_Vuoden 2013 EM-kisoissa Ukraina saavutti toistaiseksi parhaan arvokisasijoituksensa. Se h\xc3\xa4visi alkulohkossaan vain Ranskalle ja sijoittui nelj\xc3\xa4ll\xc3\xa4 voitolla lohkossaan toiseksi. Jatkolohkossa Ukraina h\xc3\xa4visi Latvialle ja Liettualle mutta voitti Serbian ja p\xc3\xa4\xc3\xa4si lohkonsa nelj\xc3\xa4nnelt\xc3\xa4 sijalta pudotuspeleihin. Puoliv\xc3\xa4lieriss\xc3\xa4 Ukraina h\xc3\xa4visi Kroatialle. Sijoitusotteluissa se voitti Italian ja h\xc3\xa4visi Slovenialle. Ukrainan lopullinen sijoitus oli kuudes. Joukkueen paras pistemies oli yhdysvaltalaissyntyinen Eugene Jeter 13,5 pisteen ottelukeskiarvolla._NEWLINE_Vuoden 2015 EM-kilpailuissa Ukraina oli 22:s ja  2017 viidestoista.\n_START_SECTION_\nMM-kisoissa\n_START_PARAGRAPH_\nUkraina selviytyi MM-kilpailuihin ensimm\xc3\xa4isen kerran Espanjan kisoihin 2014. Se sijoittui alkulohkossaan viidenneksi voitettuaan Dominikaanisen tasavallan ja Turkin sek\xc3\xa4 h\xc3\xa4vitty\xc3\xa4\xc3\xa4n Suomelle, Uudelle-Seelannille ja Yhdysvalloille. Lopullisessa rankingissa joukkue sijoittui 18:nneksi.'